मत्ती

मत्ती (बाइबिली इब्रानी: מַתִּתְיָהוּ, प्राचीन यूनानी: Ματθαῖος) एक सुसमाचार प्रचारक तथा यीशु के बारह प्रेरितों में से एक थे। वह मत्ती के सुसमाचार के लेखक हैं। गिरजाघर पिताओं के अनुसार, मत्ती ने सुसमाचार का प्रचार यहूदिया में किया, और बाद में अन्य देश गए थे। नए नियम में मत्ती एक कर संग्राहक था, जिसे यीशु ने कफ़रनहूम में महसूल की चौकी पर बैठे देखा और उसे बुलाकर पीछे आने को कहा। वह बारह प्रेरितों में से एक हैं। मत्ती 9:9 के अनुरूप, मरक़ुस 2:14 और लूक़ा 5:27 में यीशु ने हलफ़ई के पुत्र लेवी को बुलाया था। इस प्रकार लेवी और मत्ती एक ही व्यक्ति है।